Yield Curve กลับมาลดลงตลอดทั้งเส้นอีกครั้ง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

....สมาคมตลาดตราสารหนี้ไทย
ปริมาณการซื้อขายตราสารหนี้ในสัปดาห์ที่ผ่านมา (2428 พ.ค. 2553) มีมูลค่ารวมทั้งสิ้น 3,483,794.25 ล้านบาท และมีมูลค่าการซื้อขายเฉลี่ยต่อวันอยู่ที่ 870,948.57 ล้านบาท ทั้งนี้สามารถแบ่งเป็นมูลค่าการซื้อขายแบบ Outright ที่ 367,861.74 ล้านบาท หรือคิดเป็น 10.56% ของมูลค่าการซื้อขายรวม และพบว่า พันธบัตรองค์กรภาครัฐ (State Agency Bond) มีปริมาณการซื้อขายเท่ากับ 295,240.35 ล้านบาท คิดเป็นสัดส่วน 80.26% เพิ่มขึ้นจากสัปดาห์ก่อน 345.88% ตามมาด้วย พันธบัตรรัฐบาล (Government Bond) มีมูลค่าการซื้อขายเท่ากับ 48,581.06 ล้านบาท คิดเป็นสัดส่วน 13.21% เพิ่มขึ้นจากสัปดาห์ก่อน 314.55% ต่อมาเป็น ตั๋วเงินคลัง (Treasury Bill) มีมูลค่าการซื้อขายเท่ากับ 18,586.28 ล้านบาท คิดเป็นสัดส่วน 5.05% เพิ่มขึ้นจากสัปดาห์ก่อน 1,752.24% ทางด้าน หุ้นกู้เอกชน (Corporate Bond) มีมูลค่าการซื้อขายเท่ากับ 3,120.15 ล้านบาท และ พันธบัตรรัฐวิสาหกิจ (State Owned Enterprise Bond) มีมูลค่าการซื้อขายเท่ากับ 1,066.92 ล้านบาท
สำหรับตราสารหนี้ที่มีปริมาณการซื้อขายแบบ Outright สูงสุดเป็นสามอันดับแรก ในส่วนของ พันธบัตรรัฐบาล คือ รุ่น LB155A, LB145B และ LB196A มีมูลค่าการซื้อขายในแต่ละรุ่นเท่ากับ 21,458.10 ล้านบาท 6,269.28 ล้านบาท และ 4,357.84 ล้านบาท ตามลำดับ ส่วน พันธบัตรรัฐวิสาหกิจ และ พันธบัตรองค์กรภาครัฐ ปริมาณการซื้อขายสูงสุดสามอันดับแรก คือ พันธบัตรธนาคารแห่งประเทศไทย รุ่น CB10614A, CB10615A และ CB10601A มูลค่า 91,483.96 ล้านบาท 52,829.65 ล้านบาท และ 21,015.59 ล้านบาท ตามลำดับ 
สำหรับ หุ้นกู้ภาคเอกชน คือ หุ้นกู้ของบริษัท แสนสิริ (SIRI175A (BBB+)) มูลค่าการซื้อขาย 1,000.46 ล้านบาท หุ้นกู้ของบริษัท เอ็ม บี เค (MBK108A (A)) มูลค่าการซื้อขาย 417.71 ล้านบาท และหุ้นกู้ของบริษัท โกลว์ พลังงาน (GLOW19OA (A)) มูลค่าการซื้อขาย 336.11 ล้านบาท ตามลำดับ
อัตราผลตอบแทน 
การเคลื่อนไหวของอัตราผลตอบแทนพันธบัตรรัฐบาล กลับมาปรับตัวลดลงตลอดทั้งเส้นอีกครั้ง โดยพันธบัตรอายุคงเหลือ 1 ถึง 6 เดือน อัตราผลตอบแทนปรับตัวลดลงอยู่ระหว่างลบ 2 ถึงลบ 4 bp. พันธบัตรระยะสั้นอายุ 1 ถึง 3 ปี อัตราผลตอบแทนปรับตัวลดลงอยู่ระหว่างลบ 2 ถึงลบ 8 bp. สำหรับพันธบัตรระยะกลาง 5 ถึง 10 ปี อัตราผลตอบแทนปรับตัวลดลงอยู่ระหว่างลบ 10 ถึงลบ 16 bp. และระยะยาวมากกว่า 10 ปี อัตราผลตอบแทนปรับตัวลดลงอยู่ระหว่างลบ 10 ถึงลบ 17 bp.